# **Endikatè 5: Anviwònman Edikasyon pou Elèv ki gen IEPs yo (5 jiska 21 Lane)**

[Lalwa](https://sites.ed.gov/idea/statute-chapter-33/subchapter-ii/1412/a/5) di tout timoun ki gen andikap yo, nan mezi sa posib, dwe edike ansanm ak timoun ki pa gen yo.

**Kisa Endikatè 5 la ye?**

Endikatè 5 lan kolekte enfòmasyon pou timoun 5 lane ki nan jadendanfan jiska 21 lane. Li gade konbyen tan lekòl elèv ki gen IEP yo pase ansanm ak elèv ki pa gen andikap yo. Epitou, li gade konbyen elèv ki ale nan lekòl ki nan zòn yo rete a oswa nan yon lekòl ki separe. Li gen twa (3) mezi.

Pousantaj (%) timoun ki gen laj lekòl ki gen IEP, ki:

|  |  |  |
| --- | --- | --- |
| **Mezi A** | **Mezi B** | **Mezi C** |
| nan klas nòmal, 80% oswa plis nan jounen an  *(Entegrasyon Konplè)* | nan klas nòmal, mwens pase 40% nan jounen an  *(Separe Konsiderableman)* | ale nan lekòl ki separe, etablisman rezidansyèl, oswa plasman adomisil/lopital  *(Deyò Distri a)* |

**[Plasman](https://www.doe.mass.edu/sped/iep/forms/english/pl2-k-21.docx) yon elèv enpòtan, paske:**

* Yon elèv ki gen yon IEP, epi ki nan klas nòmal, elèv sa a genyen plis chans pou l fè menm devwa klas la epi atenn menm estanda aprantisaj ki menm jan ak sa tout elèv yo genyen yo.
* Plis yon elèv ki gen yon IEP ap pase tan ak kamarad li yo, enben se plis l ap kapab fè zanmi epi fè pati lavi lekòl la.
* Plis yon elèv ki gen yon IEP ka ale lekòl epi aprann ansanm ak kamarad li yo, enben se plis l ap gen chans reyisi epi fè pati kominote li a.

**Endikatè 5 lan enpòtan, paske:**

Endikatè 5 lan montre nou ki distri ki ta dwe poze tèt li kesyon pou mande poukisa elèv ki gen andikap yo, nan salklas oswa nan lekòl ki separe. Epitou, li montre ki distri ki ka bezwen èd pou amelyore ansèyman ak aprantisaj ki entegre tout moun. Objektif endikatè sa a, se sèvi ak done yo pou poze epi reponn kesyon difisil, pou nou ka amelyore rezilta elèv yo.

Pa egzanp:

* An jeneral, èske elèv ki gen IEP yo, ki nan klas nòmal yo epi nan aktivite ki pa akademik yo, menm kote avèk elèv ki pa gen andikap yo? (Anviwònman lekòl tankou sal pou manje, lakou rekreyasyon, klib lekòl yo)
* Si repons lan se non, di poukisa?

|  |
| --- |
| **Resous** |
| * [Anviwònman ki gen Mwens Restriksyon (Least Restrictive Environments, LRE): Sa paran yo dwe konnen](https://www.pacer.org/parent/php/PHP-c264.pdf) epi [Mande Ekspè a: Jwenn Anviwònman ki gen Mwens Restriksyon an](https://www.pacer.org/ec/early-intervention/least-restrictive-environments.asp) - Sant PACER * [Fèy Enfòmasyon sou Edikasyon Enklizif](https://spanadvocacy.org/download/inclusive-education/) epi [Konsidere LRE nan Desizyon Plasman yo](https://www.parentcenterhub.org/placement-lre/) – SPAN/Sant pou Enfòmasyon ak Resous Paran yo |
| * [Jwenn Aksè a Pwogram Jeneral la](https://fcsn.org/access-to-the-general-curriculum/) epi  [Aksè Lang](https://fcsn.org/language-access/) – Federasyon pou Timoun ki gen Bezwen Espesyal yo |

**Revizyon Done**

**\*Nòt Done:** Yo toujou pa bay Enklizyon pasyèl la nan kalkil SPP/APR la men yo pral kontinye [bay li piblikman](https://profiles.doe.mass.edu/statereport/special_education.aspx) (klike sou non distri a)

**Jwenn plis enfòmasyon sou Endikatè # 5 a:**

* [Indicator 5 PowerPoint](https://www.doe.mass.edu/sped/spp/indicators/indicator5/indicator5-slides-haitiancreole.pptx)